JohanHeinsen/ENO huggingface dataset:
Viborger Samler, 1848-05-22
AVERTISSEMENTS. Da der af flere er hos os gjort Forespørgsel ang. Fordelingen af de Gaver, der ere indkomne til Hjelp for de ved Uveiret den 3die August f. A. skadelidte Beboere af Vorde og Fiskbek Sogne samt nogle Gaardfæstere af Foulum Bye, troe vi ikke at burde undlade at bekjendtgjøre Sagens nærværende Standpunct. Bidragene i Penge, hvoraf de sidste indkom i Slutningen af Marts, ere successivt, som de ere indgaaede indsatte i Sparekassen, med Undtagelse af Jndbetalingerne i lybske Skillinger, hvilken Mynt, som bekjendt, Sparekassen ikke modtager. Det os i samme Øiemeed flere Steder fra leverede Korn, har været henlagret paa Fiske Kirkeloft, under fornøden Tilsyn af Sognefogden m. fl. Mænd i Sognet. Efter en af os med Sogneforstanderskabet og en Deel af Beboerne af Vorde og Fiskbek Sogne afholdt Conference, udarbeidede vi et foreløbigt Udkast for Fordelingen, hvorefter vi – da det allerede dengang var at forudsee, at den egentlige eller endelige Fordeling ikke saasnart kunde komme i Stand - for at afhielpe den hos flere de af Skadelidte værende øieblikkelige Trang, i Begyndelsen af April Maaned blandt disse uddeelte noget over 1600 Rbd. i Penge tilligemed alt det i samme Øiemeed os til Disposition stillede Korn. Ved denne foreløbige Uddeling have vi taget særdeles Hensyn til at samme ikke kan komme i Collision med hvad der efter den yderligere stedfindende Conference med Sogneforstanderskabet og Beboerne maatte blive vedtaget som Resultat for den endelige Fordeling. Hvad der saaledes har foranlediget, at Sagen fra vor Side ikke er, eller har kunne været, bragt til Ende, er, at den de skadelidte Beboere efter Rentekammerets Resolution tilstaaede, Hielp i Skatterne ikke endnu har kunne været berigtiget, paa Grund af, at vi, efterat bemeldte Resolution var os meddeelt, fandt os foranledigede til igjennem Stiftamtet at indgaae med Forespørgsel ang. Fortolkningen af de deri givne Bestemmelser. Der er imidlertid nu indløben Svar i denne Sag og det tør saaledes antages, at Beregningen af Skattefordelingen med det Første vil kunne bringes istand, og have vi hos Amtet anmodet om at en Gjenpart heraf maatte blive os meddeelt, idet en saadan er nødvendig, forinden den endelige Fordeling kan finde Sted.
Viborger Samler, 1848-05-22
For endyderligere at tydeliggjøre Sidstanførte skulle vil kun tilføie følgende bemærkninger: Vi have anseet og maa ansee det som ligefrem Pligt for os, saameget som muligt at fremme Givernes Hensigt, hvorunder navnligen ogsaa indbefattet de Hensyn, der maae være at tage til den hos de Skadelidte værende meere eller mindre Trang til Hjelp, og isærdeleshed at der ved Fordelingen af de indkomne Gaver ikke skal fremkomme saadan Tilfælde, at flere af de Skadelidte skulde kunne komme til at lucrere ved det dem tilstødte Uheld.
Viborger Samler, 1848-05-22
Efter ovenomtalte foreløbige Conference, fremgaaer det nemlig temmelig ubetinget, at enkelte af de Skadelidte, isærdeleshed flere Huusmænd, ville blive tilstaaede fuld Erstatning af det hele Tab de ved ommeldte Uveir have lidt; men da det er en ligefrem Selvfølge, at ogsaa disse Enkelte eller flere maa komme i Betragtning ved Fordelingen af den tilstaaede Hjelp i Skatterne, er det klart, saafremt den endelige Fordeling var gaaet forud for Skattefordelingen, at disse flere da vilde have kommet til at luerere ved det dem tilstødte Uheld eller med andre Ord: at de ville have erholdt udbetalt i Erstatning et større Beløb end det Tab, de i Virkeligheden have lidt. Af samme Grund vil heller ikke den for den endelige Fordeling nødvendige Conference med Sogneforstanderskabet saavelsom Beboerne forinden til nogen Nytte kunne finde Sted, hvorimod det forommeldte i Sparekassen indskudte Beløb alt for nogle Dage siden er os udbetalt og saaledes til enhver Tid disponibel. Viborg, den 18de Mai 1848. G. Boye. S. Hagemann. H. Wissing. Brabandske Saalelæder. i hele og halve Huder, kan, mod contant Betaling, faaes P. C. Dige billig hos i Skive. Tork-Shire Hingsteen. Bay-Bracepeth ventes tilbage den 21de eller 22de Mai og vil fra den 23de Dennes af staae til Afbenyttelse igjen for alle i Listerne tegnede Hopper.
Viborger Samler, 1848-05-22
Det bekjendtgjøres tillige herved, at da der endnu mangle nogle Hopper i det Antal Hingsten har Lov til at bedække, Anmeldelser fremdeles blive modtagne hos Undertegnede. Randrup, den 18de Mai 1848. Faber.
Viborger Samler, 1848-05-22
Paa Allingsskovgaard kan erholdes Boghvede til Sæd. Sammesteds kan faaes en Kjerne med Haandkjerneværk. Lærred til Bleg paa Mørkjær pr. Korreborg, modtages hos Guldsmed Mollerup i Viborg.
Viborger Samler, 1848-05-22
Fersk Fisk kan daglig bekommes, naar Veir og Vind tillader det, saavel paa Torvet som i Huset hos Undertegnede. Viborg, den 13de Mai 1848. C. Handberg. C. Lassen. L. N. Møller. A. Loldrup. Dette Blads udenlandske Artikel redig af Adjunct Reis, den indenlandske af 5 Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-05-23
Fiborg Stifts=Tidende. Forsendes med Brevposten i Danmark og Hertugdømmerne. Tirsdagen den 23 Mai 1848. Nr. 87. 76 Aarg.
Viborger Samler, 1848-05-23
Udenlandske Efterretninger. Frankerig. Paris, d. 12. Mai. Fem=Mænds=Comiteen eller Regjeringscomiteen har meddeelt Nationalforsamlingen det nye Ministeriums Udnævnelse. Cremieur, er Justitsminister, Jules Bastide Minister for de udenlandske Anliggender, Charras foreløbig Krigsminister, Viceadmiral Cassy Marineminister, Recurt Jndenrigsminister, Tralet Minister for de offentlige Arbeider, Flocon Handelsminister, Bethmont Cultusminister, Duclere Finantsminister, Carnot Underviisningsminister, Marrast, Maire i Paris. - Beholdningen af ædle Metaller i den franske Bank er i den sidste Uge forøget med 1 1/2 Mill. Fres, og Privatcontocontanterne ere forøgede med 4,660,000 Fres. de udgjøre nu 20 Mill. Fres. Derimod er Skattens Contocourent aftagen endnu mere, og Restancerne ere tiltagne. Journ des Deb. omtaler, men hvad enten i en bil ligende eller misbilligende Tone omtales ikke af Brihalle, det engelske Cabinets Mæglingsforslag i Striden imellem Danmark og Tydskland angaaende Slesvig=Holsteen. Den engelske Regjering skal have foreslaaet: Prinds Frederik, som nu opholder sig i London, frasiger sig alle sine Rettigheder til den danske Throne; Kongen af Danmark adopterer Hert. af Augustenborgs nittenaarige Søn, hvorved alle Arvefølgestridigheder vilde udjævnes; derefter skulde da de preuss. Tropper drage ud af Schleswig Holsten, og Kongen vilde da, efter Beboernes Anmodning, kunne lade Slesvig optage i det tydske Forbund. (See Artiklen Storbritannien.)
Viborger Samler, 1848-05-23
Nationalforsamlingen har erklæret, at Præsidenten har Ret til uden Videre at paakalde den væbnede Magt forat beskytte Forsamlingen. Kun Barbes modsatte sig. Den hele franske Kyststrækning skal sættes i Forsvarsstand.
Viborger Samler, 1848-05-23
Et i Marseille i Montagnards-Klubben smedet Complot, der havde til Hensigt at sætte Jld paa Havnebygningerne og plyndre de offentlige Kasser og de rige Borgere, qvaltes ved Nationalgardens Aarvaagenhed og Auctoriteternes Energie i Fødselen, og man er nu aldeles betrygget med Hensyn til Stadens Rolighed.
Viborger Samler, 1848-05-23
Paris, den 13de Mai. Krigsrygterne vinde i Consistents. En moderat Journal troer at kunne forsikkre, at Krigen imellem Frankerig og Jtalien er uundgaaelig.
Viborger Samler, 1848-05-23
Den heftige Journal Reforme fordrer rasende Krigen med Østerrig, men paa en Maade, hvoraf fremgaaer, at Majoriteten i Regjeringen og Ministeriet ikke er for Krigen. Stemningen er fremdeles meget gunstig for Polakkerne, endskjøndt man ingenlunde lægger Dølgsmaal paa de uhyre Farer og Vanskeligheder, som dette Anliggende frembyder. Men maaskee er netop dette en Grund mere for det anarchiske Krigsparti til at gjøre saa overordentlige Anstrengelser for Polakkerne. Mandagen den 16de Mai, paa hvilken Dag det polske Spørgsmaal kommer for i Kammeret skal ved Klubbernes Bistand en stor Folkedemonstration finde Sted, medens til samme Tid de bedre Organer for den offentlige Mening kæmpe for at forebygge Alt, hvad der har Udseende af en tilsigtet Jndjagelse af Skræk med Hensyn til den lovgivende Forsamling. Allerede idag er det uroligt; man erfarer destoværre, at Folkehobe have lagt Hindringer iveien for Trommeslagerne, som i det 1ste District skulle tromme Nationalgarden sammen. Menneskerettighedernes store Klub er deelt i to Dele, og Barbes staaer i Spidsen for de bevæbnede Sectioner, der ere beredte til, ved første Leilighed at omstyrte den borgerlige Orden og Lovens Herredømme. Men en stor Deel af Klubben reiser sig imod Barbes's Terrorisme. – 3 pCt. Fonds solgtes til 46 fres. Storbritannien og Jrland. London, den 12te Mai. Jgaar gav Lord John Russell i Anledning af Urquharts Forespørgsmaal til Ministrene om Garantitractaten af 1720 finder Anvendelse i den nuværende Confliet imellem Danmark og Preussen, et, siger Børsenhalle, utvetydigt benegtende Svar. – Vi bemærke herved, at dette, efter "Børsenhalle" – et imod Danmark forud indtaget Blad – anførte Svar staaer i directe Strid med Lord Palmerstons Svar til d'srali i Underhuset den 19de April, meddeelt i sin Tid i Stiftstidenden.
Viborger Samler, 1848-05-23
The Times melder, at Prinds Frederik af Hessen har besluttet at opgive sin Arveret til den danske Krone, og foreslaaer derefter det i Art. Frankerig Anførte med Hensyn til Thronfølgen i Frankerig m. m.
Viborger Samler, 1848-05-23
Ved et Decret fra Lordeantsleren i Jrland er Smith OBrien afsat som Fredsdommer. 3 pCt. Fonds 83 3/4.
Viborger Samler, 1848-05-23
Tydskland. Efter de nyeste Efterretninger fra Wien, af 12te Mai haaber man at kunne slutte et anstændigt Forlig med Lombardiet. Mere kan neppe erholdes. Fra Wien skrives under 7de Mai, at det er nødvendigt, at det tydske Forbund tager energiske og hurtige Beslutninger, dersom det ikke vil finde sig i, at et Forbundsland i Hjertet af Tydskland bliver til et Bulværk for Panslavismen.
Viborger Samler, 1848-05-23
Den ædle Grev Frederik Deym, der, som bekjendt, er en varm Ven af Bøhmen, men der mener det ærligt med Tydskland, siger i en Skrivelse til den cechiske Nationalcomite i Prag: "Bøhmens Vægring ved at undlade de befalede Valg til Nationalforsamlingen i Frankfurt anseer jeg som et factisk Forsøg paa at løsrive sig fra det tydske Forbund, hvoraf Bøhmen ikke er beføiet til at udtræde. Beslutter Forbundet, hvortil det er berettiget, at opretholde Forbundsgebetets Jntegritet, bør en væbnet Jndskriden, saaledes som nu er Tilfældet i Slesvig=Holsten, finde Sted, og hvad Bøhmen angaaer, da er Forbundet der langt mere i sin Ret end i hiint Land.
Viborger Samler, 1848-05-23
Wiener=Beit, meddeler et langt keiserligt Decret omRobotens Ophævelse i Galizien.
Viborger Samler, 1848-05-23
Efter en Skrivelse fra Prag af 8de Mai yttrer Terrorismen sig iblandt Czecherne i Bøhmen; 300 unge Fanatikere danne i Prag et Fricorps, klædt som paa Ziskas (Hussiternes Overanfører) Tid; i det egentlige Cecherland skulle staae over 20,000 Ziskakrigere. Til alle de slaviske Stammer i Tydskland ere czechiske Emissairer, afsendte.
Viborger Samler, 1848-05-23
Berlin. Folkehobe begave sig den 12te og 13de Mai fra Dyrehaven til Minister Camphausens Bopæl for at bevirke, saa siges der, en Forandring i Ministeriet. Forat beskytte Prindsen af Preussens Palads havde en stærk Afdeling af Borgervæbningen indtaget en Stilling i Kastanieskoven bag Universitetet.
Viborger Samler, 1848-05-23
De nyeste Efterretninger fra Berlin af 15de Mai melde, at iblandt de mange paa Gadehjørnerne opslaaede Placater, som den ministerielle Beslutning om Prindsen af Preussens Tilbagevenden har fremkaldt, findes ogsaa en af Commandeuren for Borgervæbningen Generalmajor Aschoff og 20 Bataillonschefer undertegnet Placat, hvori erklæres, at de Undertegnede ei formaae at billige Prindsens Tilbagekaldelse som utidig for Øieblikket",men ansee sig forpligtede til efter Kræfter at virke for Opretholdelsen af Orden og Lovlighed. Ogsaa Studenterforsamlingen har erklæret sig imod enhver bevæbnet Demonstration. Ministeriet siger i sit, den 15de Mai afgivne, definitive Svar: "at Prindsen af Preussen kan først efter den 22de Mai, altsaa efter den til denne Dag berammede Aabning af Folkerepræsentationens Forsamling, vende tilbage til Fædrelandet, og at Prindsen forinden offentlig vil kundgjøre sit uddeelte Bifald til den betraadte constitutionelle Bane. Deputationen har yttret Mangel paa Tillid til Statsministeriets Medlemmer. Endskjøndt vi beklage dette, kunne vi dog ikke af den Grund forlade vor Stilling, allermindst nu – faa Dage førend den nye Folkerepræsentation træder sammen. Dette skylde vi hele Folket; dette skylde vi Folkerepræsentanterne, hvilke vi skylde Regnskab for vor Handlemaade."
Viborger Samler, 1848-05-23
Finantsminister Hansemann har til de kongelige Regjeringscollegier udstedet et Circulaire for at opfordre dem til ivrig at fremme det frivillige Laan, med den bemærkning, at i det Forhold, hvori dette Laan viser sig rigt paa Resultater, aftager ogsaa Anledningen til at tilveiebringe det bevilgede Tvangslaan af 15 Millioner, hvilket sidste desuden neppe vilde tilbyde, saaledes som det frivillige Laan, en Rentefod af 5 pCt. befalingen om at Potzdamer Gardedragonerne skulde den 15de Mai begive sig til Bamberg, er tagen tilbage. Man vil nu vide, at Lamartine har, under de høitidelig ste Fredsforsikkringer fra Frankerigs Side, anmodet Forbundsdagen om at tage hiin Forholdsregel tilbage, for at de franske Krigsskraalere ikke skulde gribe Leiligheden til at udskrige denne Troppesamling som et Fredsbrud. Andre antage derimod, at hiin tilsigtede Troppesamling er beregnet paa de bøhmiske Forviklinger. Efter de nyeste Efterretninger vil den slet ikke finde Sted.) Mieroslawski skal være løsladt paa sit Æresord at ville begive sig til Udlandet; derimod skal en anden Jnsurgent chef Krauthofer være stillet for en Krigsret og skudt.
Viborger Samler, 1848-05-23
Efter Efterretninger fra Køln af 14de Mai have de tvende Actstykker, der ere Forløbere for Prindsen af Preussens Tilbagekomst, vakt uhyre Sensation i Køln. Endnu idag vil en Folkeforsamling afholdes for at raadslaae omen Adresse, hvori der skal udtales Befolkningens Stemme om Prindsen og hentydes paa den almindelige Gjæring, som hans Tilbagekomst udentvivl maa vække under Conjuncturer saa vanskelige som de nuværende.
Viborger Samler, 1848-05-23
J Begreb med at slutte foranførte korte Meddelelser af "Børsenh." Numere af 15de og 16de Mai, komme os ihænde denne Tidendes Numere af 17de og 18de Mai af hvilke vi maae indskrænke os til følgende korte Notitser: "Børsenh. anfører en Skrivelse fra Berlin af 16de Mai, hvori det hedder: "Den gode Borger udraaber, at det dog omsider maa blive roligt; han sukker og skjænder. Saaledes er Tingenes Overflade; men i Grunden gjærer der noget ganske Andet, om hvis Tilværelse de Fleste endnu kun have en Formodning eller Anelse. Det constitutionelle Monarchie i Preussen vil neppe blive til en Sandhed, det bukker enten under for Reactionen, eller ogsaa proclamerer det Republiken. - Kongedømme eller Republik, – det er Spørgsmaalet. Efter en anden Correspondentefterretning synes det, at Bevægelsen i Berlin i Anledning af Rescriptet om Prindsen af Preussens Tilbagereise ganske har lagt sig.
Viborger Samler, 1848-05-23
Den store Fabrikant Borsig vil rimeligviis see sig nødsaget til at standse med Arbeidet i nogen Tid, hvorved saaledes 950 Arbeidere blive brødløse. Som Grund hertil anføres, at Skibsladninger af Jern og Blik, samt Kul fra England, ere ublevne paa Grund af den danske Blokade.
Viborger Samler, 1848-05-23
En Adresse, forsynet med flere tusinde Underskrifter, er afsendt fra Köln til Berlin. J denne protesteres paa det indstændigste imod Prindsen af Preussens Tilbagekomst.
Viborger Samler, 1848-05-23
Efterretningerne fra Paris af 15de Mai melde, at den længe nærede Frygt har viist sig at være fuldkommen begrundet, og at det er lykkedes Klubbisterne og de Mænd, imod hvilke endnu den 16de April over 100,000 Md. Nationalgardere udtalte sig, at udføre et coup de main imod de neppe sammentraadte Nationalrepræsentanter. Man har kun altfor godt forstaaet at benytte den Bevægelse, der hersker for Polakkerne. Dette - siger Børsenhalle – er det eneste Tilforladelige i de tvende stenographiske Beretninger, hvoraf den ene, der gaaer indtil Kl. 6 om Eftermiddagen anseer som ganske vis Klubbernes og Communisternes Seir og det moderate Parties fuldstændige Fald, medens den anden, der gaaer indtil Kl. 4 – det Øieblik, da Barbes besteg Tribunen for at forlange en øieblikkelig Krigserklæring med Hensyn til Gjenoprettelsen, af Kongeriget Polen samt Brød til Folket, ikke drager i Tvivl, at den gode Orden jo vil vinde Seier. Om Nationalgardens Forhold mangle sikkre Efterretninger.
Viborger Samler, 1848-05-23
Om Courtais, der som det næsten synes har spillet med Klubberne under Dækket, om Folkehobenes Erklæring, at Enhver, som gav Ordre til at slaae Appel, skulde ansees for en Forræder imod Fædrelandet, har virket som et Medusahoved, eller om alene Begeistringen for Polakkerne har bevæget Nationalgarden til at lade Klubbisterne forblive uforstyrrede i Nationalforsamlingen, og at tillade, at Folkerepræsentanternes Hellighed bliver til et Spil foren Folkehob; - paa disse vigtige Spørgsmaal mangler et sikkert Svar. Det er utænkeligt, at Paris skulde, uden at gjøre Modstand, lade sig paatvinge Skrækkeregimentet. Ludvig Philip faldt, fordi Jngen vilde kæmpe for ham, og fordi de Jkke=Fegtende stode som rolige Tilskuere; men noget ganske Andet er Fornærmelsen imod, og den voldsomme Fordrivelse af de Lovgivere, som hele det franske Folk har valgt. Men om endog nye Beretninger, der maaskee kun ere een Time nyere, bringe Efterretningen om at den af Folkehobene i Nationalforsamlingens store Sal proclamerede, tildeels af Mænd, der hylde den raae Magt og Communismen, bestaaende nye Regjering atter er sprængt, saa bliver desuagtet denne Dag den meest skjebnesvangre, som den efter Hevn tørstende polske Dæmon hidtil har fremmannet over Europa. Tribunerne have i Forening med Barbes, Blanqui, Raspailafbrudt Forhandlingerne i Nationalforsamlingen. Den nye provisoriske Regjering bestaaer af Cabet, Barbes, Huber, Prudhon, Ledru-Rollin, Blanqui, Pierre Leroux og Raspail, Kl. 5 om Eftermiddagen indstallerede Regjeringen sig i Hotel de ville. Antallet af Arbeiderne i Paris og sammes Omegn, som ere paa Benene, anslaaes til 6000,000 Md. De nærmeste Jernbaner og Banlieue leverede over Halvdelen deraf. Kl. 6. "Paris er i en frygtelig Gjæring; dog høres endnu ikke til nogen Kamp med Nationalgarden. J dette Øieblik omtales en Proclamation, der forlanger en Contribution af 1000 Mill. Fres, der skulle udredes af de Rige. Endelig melder Køln. Zeit. efter mundtlig Beretninger af Reisende følgende Efterretninger, der endnu ere nogle Timer nyere: "Vor Tvivl om det anarchiske Parties ubestridte Seier retfærdiggjøres. Kl. 8 om Aftenen (Mandag Aften d. 15de) bleve Barbes og Blanqui tvungne til at forlade Nationalforsamlingens store Sal; de havde, ledsagede af en Folkemasse, begivet sig til Raadhuuset for at constituere sig som ny Regjering. Medens derefter Repræsentanterne for Nationen fortsatte deres Forhandlinger, havde Lamartine og Ledru-Rollin begivet sig til Hest i Spidsen for de imidlertid sammentraadte Legioner af Nationalgarden og de forsamlede Cavalleriregimenter til Hotel de ville for at afsætte Usurpatorerne, der endnu Kl. 7 1/2 om Eftermiddagen vare paa Raadhuset. Alle Boutiker vare lukkede, da man ikke var uden Fryg for Natten. "Aalb. Avis" melder af et Extranumer af "Børsenh. (der saaledes maa være kommet til Aalborg; i Viborg er det udeblevet. Der er en elendig Postgang til Viborg).
Viborger Samler, 1848-05-23
Paris, den 16de Mai (Morgen. Herredømmet La martine er frelst, Nationalgarden opførte sig fortræffelig. Orden gjenoprettedes uden megen Blodsudgydelse J Nat bleve Cabet, Barbes, Blanqui, Raspail og Forræderen Courtais - Chef for Nationalgarden – førte som Fanger til Vincennes, hvorfra man forgiæves vilde udfrie dem."
Viborger Samler, 1848-05-23
Jndenlandske Efterretninger. Den 17de Mai som tillige modtog en Slags officiel Jntimering ved en Salut af 27 Kanonskud – feiredes tillige som en Fest for de i Kbhvn. værende norske Frivillige, i Fredags Aftes ved en Sexa i Casino, der var saa talrigt bivaanet, som Localet kunde rumme. Taler holdtes af Ministrene Tscherning og Lehmann, som hilsedes med Jubel, af Cand. Ploug, som aabnede Festen, af Professorerne Clausen, Welhaven, Sommer, Dr. Ballin, der bevidnede Jyderne Øboernes varme Deeltagelse og medopoffrende Sindelag, o. fl. Efter Casino festens Slutning begav Selskabet sig, med Musik i Spidsen, først til den svensk norske Gesandts Bopæl og bragte Broder-Tvillingrigets Repræsentant et jublende "Leve og derfra til Tivoli, hvor nordiske Sange bleve afsjungne og Glæden over de scandinaviske Sympathiers Virkeliggjørelse mødte alle broderlige Bevidnelsers Held over Nordens gjenvaagnende Aand, der kalder til fælleds Daad imod fælleds Fiende. (Ab. Av.)¬
Viborger Samler, 1848-05-23
Alle danske Skibe over 15 Com-Læster, som ligge i Havnene i Kjøbenhavn, ere foreløbigen blevne standsede.
Viborger Samler, 1848-05-23
Armeen har nu desværre igienkaldeligt mistet en af sine braveste og kjækkeste Officierer, idet Major Holm ifølge Skrivelse fra en af de i Slesvig værende danske Læger, er død den 12te De, efter at have lidt i henved 3 Uger under de forgiæves Forsøg paa at bringe Kuglen ud af Underlivet. Han nød en udmærket Pleie af Dr. Ruppel paa Jrrenhaus. Den 14de blev han begravet med al militair Honneur, fulgt af alle tilstedeværende preussiske Officierer og danske Læger. En smuk Ligtale ble holdt over ham. - Som bekjendt af de officielle Jndberetninger og Fægtningen ved Slesvig, førte han, efterat Oberstlieutenant Magius var bleven dødeligt saaret, Avantgarden, ligesom sin Forgænger, med en mønsterværdig Dygtighed og Koldblodighed. Et af de sidste Skud om Aftenen traf ham. Af det eneste, siden 23de April hertil ankomne, egenhændige Brev fra ham, skrevet med Blyan Morgenen efter Slaget, bør følgende ikke unddrages Offentligheden: Han udtaler den Overbeviisning, at den dræbende Kugle blev ham sendt hverken af en Preusser eller Friskaremand, men af en privat Mand fra Egnen, der, forat nedlægge en dansk Officier, var gaaet paa Jagt ved Affairens Ende. Om Eftermiddagen Kl. 3 fik han er ubetydeligt Streifskud, som forhindrede ham fra at ride hvorfor han fortsatte Commandoen tilfods. Omtrent Kl. 8, da man i 800 Alens Afstand ikke anede Fjenden, gik han halvhundrede Skridt fra det Sted, hvor han havde taget Post, for at vise to Jægere til Trop fra et exponeret Sted, og fik da Skuddet i Underlivet fra en eenlig staaende Mand i mørke Klæder paa 150 Alens Afstand. To Jægere bare ham vel en Fjerdingvei indtil et Sted, hvor man fik en Barnevogn m.v. tillaans, og omsider blev han optagen af den ovenfor nævnte udmærkede Læge. (Fdl.)